Diari Oficial de la Generalitat Valenciana


Sumari del DOGV 3934, del 07-02-2001 (2001/1091)

ORDRE d'1 de febrer de 2001, de la Conselleria de Justícia i Administracions Públiques, per la qual s'aprova la creació i classificació en classe tercera dels llocs de vicesecretaria i viceintervenció de l'Ajuntament d'Utiel.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3934

Data del DOGV
:   07-02-2001

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2001/1091


Data del document
:   01-02-2001

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Utiel
    * professió administrativa
    * administració local

ORDRE d'1 de febrer de 2001 de la Conselleria de Justícia i Administracions Públiques, per la qual s'aprova la creació i classificació en classe tercera dels llocs de vicesecretaria i viceintervenció de l'Ajuntament d'Utiel. [2001/M1091]
  
L'Ajuntament d'Utiel va aprovar, en sessió plenària de data 19 de gener de 2001, l'acord de modificació de la plantilla i relació de llocs de treball de la corporació, amb la creació dels llocs de vicesecretari i viceinterventor, per a l'exercici de funcions de col·laboració immediata a les de secretaria i intervenció.
  
En el mateix acord plenari se sol·licita d'aquesta Conselleria de Justícia i Administracions Públiques la classificació, d'aquests dos llocs, en classe tercera, reservats a funcionaris d'administració local amb habilitació de caràcter nacional pertanyents a la subescala de secretaria intervenció.
  
Consta en l'expedient el certificat expedit per la secretaria general de la corporació acreditativa de la modificació de la plantilla, i la publicació en el Butlletí Oficial de la Província de València.
  
Vist el que disposa l'article 2 del Reial Decret 1732/1994, de 29 de juliol, l'apartat c) del qual disposa que les secretaries de classe tercera reservades a funcionaris pertanyents a la subescala de secretaria intervenció; i l'apartat g) que mitjançant la modificació de la seua corresponent plantilla, les entitats locals podran crear lloc de treball de col·laboració reservats a funcionaris d'administració local amb habilitació de caràcter nacional de la subescala i categoria que siga procedent per a l'exercici de funcions de col·laboració en els llocs de secretaria, intervenció o tresoreria.
  
Fent ús de les competències atribuïdes pels articles 2.2 a) i 6.2 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
Crear els llocs de col·laboració de vicesecretaria i viceintervenció de l'Ajuntament d'Utiel i classificar-los en classe tercera.
  
Respecte a la provisió, el lloc quedarà reservat a funcionaris d'administració local amb habilitació de caràcter nacional pertanyents a la subescala de secretaria intervenció, sense perjuí del que disposa la disposició transitòria primera 2 c) i d) del Reial Decret 1174/1987, de 18 de setembre.
  
Contra aquesta ordre, que posa fi a la via administrativa, es podrà interposar, potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de la seua publicació.
  
D'acord amb el que estableixen els article 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 1 de febrer de 2001
  
El conseller de Justícia i Administracions Públiques,